הרי סן חואן

הרי סן חואן (באנגלית: San Juan Mountains) הם רכס הרים משונן גבוה, חלק מרכס הרי הרוקי, המשתרע כקשת בת 250 קילומטרים מהחלק הצפוני של מדינת ניו מקסיקו ועד הפינה הדרום-מערבית של מדינת קולורדו בארצות הברית, וזהו רכס ההרים הגדול ביותר בשטחו בקולורדו. מקורו של הרכס געשי.

הרכס עשיר במינרלים (חלק מהאזור המכונה רצועת המינרלים של קולורדו), והיו בו מכרות זהב וכסף בתקופת הקמת מדינת קולורדו. יישובים עיקריים, כולם הוקמו בתחילה כמחנות כורים, כוללים את: קרייד (Creede), לייק סיטי (Lake City), סילוורטון (Silverton), יוראי וטליורייד. אין כבר באזור כרייה בקנה מידה גדול, אף על פי שמחפשי זהב עצמאיים עדיין עובדים בחלקות שקיבלו עליהן זיכיון ברחבי הרכס. המכרות הגדולים האחרונים שפעלו היו מכרה סאניסייד (Sunnyside Mine) סמוך לסילוורטון, שפעל עד קרוב לסוף המאה ה-20 ומכרה איידארדו (Idarado Mine) במעבר רד מאונטיין שנסגר בשנות ה-70 של המאה ה-20. מכרות אחרים ידועים שפעלו ברכס סן חואן כוללים את מכרה קמפ בירד (Camp Bird Mine) ומכרה סמגלר יוניון (Smuggler Union mine), שניהם שוכנים בין טליורייד ליוראי.

מכרה סאמיטוויל (Summitville mine) גרם לאסון סביבתי גדול בשנות ה-90 של המאה ה-20 כאשר האיטום של בריכת השיירים (tailing pond) שבה היה מהול ציאניד נפגם והחלה דליפה רצינית. סאמיטוויל שוכן בקלדרת סאמיטוויל, אחד מהרי הגעש הכבויים הכלולים בשדה הגעשי סן חואן. קלדרת לה גריטה (La Garita Caldera), אחד מהרי געש אלו, היא בקוטר 56 קילומטרים. שכבות נרחבות של לבה, שחלקן נמשכות מתחת לקרקעית עמק סן לואיס, הן מאפיין של המדרונות המזרחיים של הרי סן חואן.

תיירות היא כיום חלק חשוב בכלכלה המקומית, כשרכבת המסילה הצרה בין דורנגו (Durango) וסילוורטון היא מוקד משיכה בקיץ. מוקדי משיכה נוספים כוללים טיולי ג'יפים על הדרכים הישנות שחיברו בין מחנות הכורים ההיסטוריים, כולל דרך בלק בר (Black Bear Road), הידועה לשמצה; ביקור בעיירות הרפאים העתיקות; טיולים רגליים וטיפוס הרים. אף שהרי סן חואן תלולים מאוד, ויורד עליהם שלג רב, רק טליורייד הפכה לעיירת סקי. אתר הנופש פרגטורי (Purgatory Resort), שהיה קרוי פעם אתר הנופש הר דורנגו (Durango Mountain Resort) הוא אתר סקי קטן כ-40 קילומטרים צפונית לדורנגו. סקי ניתן גם לבצע במעבר וולף קריק (Wolf Creek Pass) באתר הסקי וולף קריק (Wolf Creek ski area).

הריו גראנדה מנקז את הצד המזרחי של הרכס. הצד השני של סן חואן, המדרון המערבי של קו פרשת המים של אמריקה, מנוקז על ידי היובלים: סן חואן, דולורס וגניסון, שכולם זורמים לנהר הקולורדו.

היערות הלאומיים סן חואן (San Juan National Forest), אנקומפגרה (Uncompahgre National Forest), וקרסון (Carson National Forest) מכסים חלק גדול מהרי סן חואן.

בהרי סן חואן שוכן שדה התעופה הגבוה ביותר בארצות הברית המפעיל טיסות סדירות, שדה התעופה של טליורייד, בגובה 2,764 מטרים.

פסגות בולטות
שמאל|ממוזער|280px|הרי סן חואן בסתיו 2008, כפי שהם נצפו צפונית לדורנגו
שמאל|ממוזער|280px|רכס סנפלס (Sneffels Range) כפי שהוא נצפה מרידג'ווי (Ridgway)
שמאל|ממוזער|280px|מעבר רד מאונטיין
הערה: הפסגות בטבלה בהמשך מהוות רשימה חלקית של פסגות חשובות בהרי סן חואן. הרשימה כוללת רק פסגות המתנשאות מעל ל-500 מטרים מפני הסביבה. יש עשרות פסגות אחרות שגובהן מעל 3,600 מטרים מעל פני הים.
+28 הפסגות בהרי סן חואן המתנשאות לפחות 500 מטרים מעל סביבתןמקוםפסגהגובה במטרים מפני היםגובה במטרים מפני השטחהמרחק בקילומטרים לפסגהאחרת באותו גובה לפחות1פסגת אנקומפגרה (Uncompahgre Peak)4,3651,3031362הר וילסון (Mount Wilson)4,3441,226533הר סנפלס (Mount Sneffels)4,315929254הר אאולוס (Mount Eolus)4,294665405פסגת הנדיס (Handies Peak)4,284575186פסגת סן לואיס (San Luis Peak)4,273948437פסגת ורמיליון (Vermilion Peak)4,236641148פירמידת ריו גראנדה (Rio Grande Pyramid)4,214567179הר אוסו (Mount Oso)4,172507810הר טאואר (Tower Mountain)4,132503811הר סולטן (Sultan Mountain)4,076569712פסגת סאמיט (Summit Peak)4,0568416413פסגת דולורס (Dolores Peak)4,052594814פסגת לוונדר (Lavender Peak)4,0378713915פסגת בנט (Bennett Peak)4,0265312716פסגת קונחוס (Conejos Peak)4,0175821317פסגת טווילייט (Twilight Peak)4,012712718פסגת סאות ריוור (South River Peak)4,0097463519פסגת 13,010 (Peak 13,010)3,9675451520החרוט הבודד (Lone Cone)3,8466921421פסגת גרהם (Graham Peak)3,8217771622הר אליוט (Elliott Mountain)3,762682823הר קורנוול (Cornwall Mountain)3,746531824הר סואוטות (Sawtooth Mountain)3,7045872825צ'וק בנצ'מרק (Chalk Benchmark)3,6696001126החרוט הקטן (Little Cone)3,654561927כיפת קוצ'טופה (Cochetopa Dome)3,3945371028הר הורס (Horse Mountain)3,03357522

גלריה

לקריאה נוספת
Bove, D. et al. (2001). Geochronology and geology of Late Oligocene through Miocene volcanism and mineralization in the western San Juan Mountains, Colorado [U.S. Geological Survey Professional Paper 1642]. Washington, D.C.: U.S. Department of the Interior, U.S. Geological Survey.
Lippman, P.W. (2006). Geologic map of the central San Juan Caldera Cluster, southwestern Colorado [Geologic Investigations Series I-2799]. Reston, VA: U.S. Department of the Interior, U.S. Geological Survey.

קישורים חיצוניים

 Rocky Mountains @ Peakbagger
Southern Rocky Mountains @ Peakbagger
San Juan Mountains @ Peakbagger
 Photos from the San Juan Mountains


הערות שוליים

קטגוריה:קולורדו: גאוגרפיה
קטגוריה:ארצות הברית: רכסי הרים